10.+klassid


 * 10. klasside ainepäevast **

Sellelt lehelt leiate:
 * 1) Intervjuu õpetajatega
 * 2) Intervjuu õpilastega
 * 3) Autorite arvamus ainetepäevast

Täna, 21. oktoobril 2011, on Võru Kreutzwaldi Gümnaasiumis ainetepäev. Tänane geograafia ainepäev on erinev nii tavalisest koolipäevast kui ka varasemate aastate ainetepäevadest. Lisaks õppetööle klassis, kus õpilased on jaotatud rühmadesse, toimub ka loeng aulas, kus räägib lektor TTÜ Mäeinstituudist.

10a ja 10b rühmatööd tegemas.

__ Õpetajad __
Õpetajad Ene Liivmägi ja Kadri Paulus.

Küsitlesime geograafia õpetajaid Ene Liivamägi ja Kadri Paulus.

**1. Mida mõtlesite täna hommikul enne kooli tulekut ainepäevast?** **Ene**: Suuri mõtteid polnud, sest see on juba pikk traditsioon. Sel aastal on plaanis ka loeng ning lootsin, et lektor TTÜ Mäeinstituudist õigel ajal kohale jõuaks. **Kadri**: Mõtlesin, et kas kõik on korraldatud ja kõik laabub.

**2. Kuidas näeb välja tänane geograafia ainepäev?** **Ene**: Tänases ainepäevas on plaanis kaks tundi rühmatööd klassis ja pärast seda loeng aulas.

**3. Kas teie arvates on ainetepäevad õpilastele vajalikud?** **Ene**: Minu arvates on ainetepäevad vajalikud ja enamasti on ka õpilased sellega rahule jäänud. **Kadri**: Ainetepäevast on ikka kasu, kümnendad klassid ei tunne veel üksteist ja rühmatöö tuleb tutvumisele igati kasuks.

**4. Mis on tänases geograafia ainepävas erinevat võrreldes eelmiste aastatega?** **Ene**: Tänane päev on erinev eelmistest aastatest, sest kavas on ka loeng ja õpilased pidid eelneval nädalal meedias jälgima, mis neile ette antud riikidest räägitakse või kirjutatakse. **Kadri**: Sellel aastal ei tegele õpilased järjest neli tundi ühe ette antud riigiga, vaid kaks tundi sellest ajast on loeng.

**__ Õpilased __**

Kert õpilasi intervjueerimas.

Tahtsime teada ka õpilaste arvamust ainetepäevast ja küsitlesime õpilasi klassidest 10a, 10b, 10c, 10d.

**1. Mida mõtlesite täna hommikul enne kooli tulekut ainetepäevast?** **Henrika**: Mõtlesin, et ei taha kooli tulla, sest polnud tänaseks ainetepäevaks midagi ette valmistanud. **Markus**: Mõtlesin, et tuleb lihtne päev ning ei võtnud isegi asju kaasa. **Sigrid**: Midagi ei mõelnud, tulemas on tavaline koolipäev, aga ainult geograafia tundidega. **Mirko**: Lootsin, et tänane ainetepäev tuleb huvitav.

**2. Kas teie arvates on ainetepäev vajalik?** **Henrika**: Arvan, et ainetepäevast on tegelikult kasu küll, kuna meil on tulemas geograafia riigieksam. **Markus**: Ei ole vajalik. **Sigrid**: Ainetepäev on õpilastele vajalik, sest saab ühe ainega põhjalikumalt tegeleda. **Mirko**: Minu arvates on ainetepäev väga vajalik, sest siis saab kindlale ainele rohkem tähelepanu pöörata.

**3. Mida sooviksite ainetepäeva tunnis teha?** **Henrika**: Minu arvates on tänane ainepäev hästi korraldatud ja rühmatöö meeldib mulle. **Markus**: Midagi huvitavamat, näiteks mingeid võistlusi ja sõpradega segast panna. **Sigrid**: Praegune töö sobib, kuid oleks rohkem aega vaja. **Mirko**: Ainetepäeval sooviks olla näiteks vabas looduses või minna matkale.

**4. Mida ootate tänasest loengust?** **Henrika**: Tänasest loengust ei olnud teadlik, aga loodan, et see tuleb huvitav ja ei jää loengu ajal magama. **Markus**: Et oleks põnev, huvitav ja kaasa haarav. **Sigrid**: Loodan, et tuleb põnev ja kaasa haarav. **Mirko**: Tänasest loengust loodan saada uusi teadmisi ja et see tuleks huvitav.

**__Autorite arvamus__**

**Silver**: Minu arvates oli tänane ainetepäev üks huvitavamaid kõigist ainetepäevadest, kus olen osalenud. Saime natuke proovida ajakirjanikutööd ja teha intervjuusid nii õpilaste kui õpetajatega. See on väga hea ja vajalik kogemus. Intervjuusid tehes selgus, et ka teised õpilased jäid enamasti ainetepäevaga rahule. Loodan, et meie koolis see traditisioon jätkub.

**Kert**: Tänane ainetepäev oli huvitav, sest saime intervjueerida õpilasi ja õpetajaid ning jälgida mida nemad sellel päeval teevad. Arvan, et tänase ainetepäeva võib lugeda õnnestunuks.

Lehe koostasid Kert ja Silver